Държавен вестник, бр. 77, 2013 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  77
от изпълнението на решенията от предишното 
заседание;
8. води отчетност и съхранява протоколи­
те от заседанията на съвета на института и 
използваните при изборите бюлетини.
(15) За заседанията на съвета на института 
се води протокол от избран от членовете на 
съвета протоколист. Протоколът се подписва 
от председателя, секретаря и от протоколиста. 
Копие от протокола се предоставя на разпо­
ложение на членовете на съвета в 7-дневен 
срок от заседанието. Всеки член на академич­
ната общност на института има право да се 
запознае с протокола.
Чл. 45. (1) Директорът на института е 
хабилитирано лице. Той се избира, освобож­
дава или отзовава при условията и по реда 
на Закона за висшето образование. Когато е 
военнослужещ, той се назначава и освобож­
дава от длъжност и при условията и по реда 
на Закона за отбраната и въоръжените сили 
на Република България. Неговият мандат 
приключва заедно с мандата на общото съ­
брание на института, което го е избрало, като 
броят на последователните му мандати на 
тази длъжност не може да бъде повече от два.
(2) Директорът на института е непосред­
ствено подчинен на началника на Академията. 
По въпросите на научната и научноизследо­
вателската дейност е подчинен и на замест­
ник-началника на Академията по учебната и 
научната част.
(3) Директорът на института е пряк на­
чалник на целия личен състав на института.
Чл. 46. Директорът на института:
1. организира и ръководи дейността на 
института и го представлява;
2. по право е член на съвета на института 
и негов председател;
3. предлага на съвета на института канди­
датури на хабилитирани лица за заместник-
директор на института;
4. организира и контролира провеждането 
на научната, научноизследователската и учеб­
ната дейност в института;
5. организира съставянето и изпълнението 
на годишния план на института за научноиз­
следователската и развойната дейност;
6. отговаря за подготовката и квалифика­
цията на научноизследователския състав на 
института;
7. организира и ръководи поддържането, 
развиването и усъвършенстването на научно­
изследователската и информационната база 
на института;
8. подготвя и внася в общото събрание на 
института годишния доклад за дейността и 
състоянието на института;
9. изпълнява и други функции, произтича­
щи от законите и подзаконовите нормативни 
актове, както и в случаите, когато е оправо­
мощен с решение на общото събрание или 
на съвета на института. 
Чл. 47. (1) Заместник-директорът на ин­
ститута е хабилитирано лице. Той се избира, 
освобождава или отзовава при условията и 
по реда на Закона за висшето образование. 
Когато е военнослужещ, той се назначава и 
освобождава от длъжност и при условията и 
по реда на Закона за отбраната и въоръжените 
сили на Република България. Неговият ман­
дат приключва заедно с мандата на съвета на 
института, който го е избрал, като броят на 
последователните му мандати на тази длъж­
ност не може да бъде повече от два.
(2) Заместник-директорът на института е 
непосредствено подчинен на директора на 
института и е пряк началник на целия личен 
състав на института. Той подпомага дирек­
тора при изпълнение на неговите функции и 
го замества при отсъствието му.
(3) Задълженията на заместник-директо­
ра на института се определят от съвета на 
института по предложение на директора на 
института.
Раздел V
Филиали
Чл. 48. (1) Филиалът е териториално из­
несена структура на Академията.
(2) Обучението във филиала се извършва 
по професионални направления или специ­
алности от регулираните професии, по които 
Академията има програмна акредитация.
(3) Във филиала се обучават военнослуже­
щи за придобиване на висше образование на 
образователно-квалификационна степен „ма­
гистър“ и на образователната и научна степен 
„доктор“, както и военнослужещи и цивилни 
служители за придобиване и за повишаване 
на квалификация.
Чл. 49. (1) Съставът, структурата и органите 
за управление на филиала, редът за тяхното 
конституиране и функциите им се определят 
от Академичния съвет.
(2) Директорът на филиала е хабилитирано 
лице, което се избира, освобождава или от­
зовава при условията и по реда на Закона за 
висшето образование. Когато е военнослужещ, 
той се назначава и освобождава от длъжност 
при условията и по реда на Закона за отбраната 
и въоръжените сили на Република България.
(3) Мандатът на директора на филиала 
приключва с изтичането на мандата на Ака­
демичния съвет, който го е избрал.
Раздел VI
Катедри и научни секции
Чл. 50. Катедрата е първично звено на 
факултета, департамента и филиала, което 
осъществява учебна и научноизследователска 
дейност по една или група сродни дисциплини 
и включва не по-малко от 7-членен академи­
чен състав.